Prosíme, venujte zvýšenú pozornosť inštrukciám v návode, ako požiadať o produkt mFondy. Nedodržanie postupu môže spôsobiť, že vaša žiadosť bude zamietnutá. Ak ešte nie ste klientom mBank, založte si mKonto
1. Podanie žiadosti
- Po prihlásení sa do internet bankingu kliknite v hornom menu na "MOJE FINANCIE" a v následne rozbalenom menu zvoľte "Ponuka fondov".
- V dlaždici s názvom "mFondy" kliknite na "VIAC".
- Následne budete presmerovaný do žiadosti o produkt
- V žiadosti zaznačte, akým spôsobom si želáte doručiť zmluvu: online alebo e-mailom
- Ak zvolíte možnosť online, zmluvu vám zašleme priamo do internet bankingu, kde ju budete môcť rovno podpísať autorizačnou SMS správou. Všetko vybavíte z pohodlia domova, na pár kliknutí, bez akéhokoľvek papierovania. Odporúčame.
- Ak zvolíte možnosť e-mail, pošleme vám e-mail so zmluvou pripravenou na vytlačenie a podpísanie. Lehota na doručenie podpísanej zmluvy je 45 dní odo dňa podania žiadosti. Po uplynutí tejto lehoty bude žiadosť zamietnutá.
Najčastejšie dôvody zamietnutia žiadosti
- nesprávny podpisový vzor na zmluve
- neúplná alebo pozmenená dokumentácia (chýbajúce strany, chýbajúca zmluva, škrtanie, prepisovanie údajov a podobne)
- iná žiadosť podaná v mBank, ktorá ešte nebola spracovaná.
Presvedčte sa preto skôr, ako odošlete dokumenty k žiadosti, čí ste dodržali postup a inštrukcie uvedené na tejto stránke
2. Aktivácia investičného účtu
- V prípade, že si zvolíte podpísanie zmluvy online, investičný účet bude aktívny ihneď po potvrdení zmluvy autorizačnou SMS správou.
- V prípade odoslania zmluvy na vašu e-mailovú adresu, pre aktiváciu služby je nevyhnutné, aby ste nám zaslali 2 exempláre podpísanej zmluvy na adresu:
mBank S.A., pobočka zahraničnej banky
Pribinova 10, 811 09 Bratislava
alebo
P. O. Box 372, 814 99 Bratislava